cyanic-selkie/wikianc huggingface dataset:
শিখর ধাওয়ান
২০০৪ আইসিসি অনূর্ধ্ব-১৯ ক্রিকেট বিশ্বকাপ
২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে খেলেন । আম্বতি রায়ডু তার অধিনায়ক ছিলেন। দিনেশ কার্তিক,সুরেশ রায়না,রবিন উথাপ্পা তার সহখেলোয়াড় ছিলেন। সেসময় টিম পেইন, মইসেস হেনরিকুইস, মাহমুদুল্লাহ রিয়াদ, অ্যালাস্টেয়ার কুক, ওয়াহাব রিয়াজ, ভার্নন ফিল্যান্ডার, অ্যাঞ্জেলো ম্যাথিউস, কৌশল সিলভা ও লেন্ডল সিমন্স তার প্রতিদ্বন্দ্বী খেলোয়াড় ছিলেন। আইসিসি অনূর্ধ্ব-১৯ ক্রিকেট বিশ্বকাপে ভারতীয় দলের পক্ষে সর্বোচ্চ রান সংগ্রহকারী ছিলেন ধাওয়ান। ৭টি খেলায় অংশগ্রহণ করে ৩ সেঞ্চুরিসহ ৮৪.১৬ রান গড়ে ৫০৫ রান করে ঐ প্রতিযোগিতার সেরা খেলোয়াড় হিসেবে নির্বাচিত হন।
২০১০ সালে অক্টোবরে বিশাখাপত্তমে অস্ট্রেলিয়ার বিরুদ্ধে একদিবসীয় ক্রিকেট খেলায় অভিষেক ঘটে তার। কিন্তু দুই বল খেলে ক্লিন্ট ম্যাককের বলে বোল্ড হন।
১৪ মার্চ, ২০১৩ তারিখে শচীন তেন্ডুলকরের কাছ থেকে টুপি নিয়ে বীরেন্দ্র শেওয়াগের পরিবর্তে টেস্ট ক্রিকেটে প্রথমবারের মতো মাঠে নামেন ধাওয়ান। অস্ট্রেলিয়ার বিরুদ্ধে অনুষ্ঠিত খেলার তৃতীয় দিনে দ্রুততম সেঞ্চুরি করেন মাত্র ৮৫ বলে। এরফলে তিনি গুন্ডাপ্পা বিশ্বনাথের কানপুরে অস্ট্রেলিয়ার বিপক্ষে ১৯৬৯ সালে গড়া ১৩৭ রানের দীর্ঘদিনের অক্ষুণ্ন রেকর্ডটি ভেঙ্গে ফেলেন।
ক্রিকেট বিশ্বকাপ
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিসিআই কর্তৃপক্ষ ভারত দলের ১৫-সদস্যের চূড়ান্ত তালিকা প্রকাশ করে। দলে তিনিও অন্যতম সদস্যরূপে মনোনীত হন। পাকিস্তানের বিপক্ষে প্রথম খেলায় ৭৩ রান সংগ্রহের মধ্য দিয়ে প্রতিযোগিতায় চমৎকারভাবে শুরু করেন। কিন্তু রান-আউটের শিকার হন তিনি। মেলবোর্ন ক্রিকেট গ্রাউন্ডে অনুষ্ঠিত গ্রুপ-পর্বের দ্বিতীয় খেলায় দক্ষিণ আফ্রিকা দলের বিপক্ষে তিনি তার ২য় ওডিআই শতকসহ ব্যক্তিগত সর্বোচ্চ রান তোলেন। তার ১৪৬ বলে ১৩৭ রানের সুবাদে ভারত দল তাদের ক্রিকেট বিশ্বকাপের ইতিহাসে প্রথমবারের মতো দক্ষিণ আফ্রিকার বিপক্ষে ১৩০ রানের ব্যবধানে জয়লাভ করে। ১০ মার্চ, ২০১৫ তারিখে হ্যামিল্টনের সেডন পার্কে অনুষ্ঠিত গ্রুপ পর্বের পঞ্চম খেলায় আয়ারল্যান্ডের বিপক্ষে মনোজ্ঞ ১০০ রান করে দলকে ৮ উইকেটের সহজ জয় এনে দেন। খেলার ফলাফলে ভারত বি গ্রুপে শীর্ষস্থান দখল করে। পাশাপাশি বিশ্বকাপে ধারাবাহিকভাবে ৯ম জয় পায়। খেলায় তিনি ম্যান অব দ্য ম্যাচ নির্বাচিত হন।
আইপিএল
ধবন ইন্ডিয়ান প্রিমিয়ার লিগের প্রথম আসরে দিল্লি ডেয়ারডেভিলসের হয়ে খেলেছিলেন এবং ৪টি অর্ধ্ব-শতক করেন। তিনি দিল্লি ডেয়ারডেভিলসের তৃতীয় সর্বোচ্চ রান সংগ্রাহক ছিলেন। পরের বছর তিনি আশীষ নেহরার পরিবর্তে তাকে মুম্বই ইন্ডিয়ান্সের নিকট বিক্রি করে দেওয়া হয়। তিনি আইপিএলের দ্বিতীয় ও তৃতীয় মরসুমে মুম্বই ইন্ডিয়ান্সের হয়ে খেলেন। চতুর্থ মরসুমে ডেকান চার্জার্স তাকে $৩০০,০০০ দিয়ে কিনে নেয়।
২০১৩ সালের চ্যাম্পিয়নস লিগ টুয়েন্টি২০ আসর শুরুর পূর্বে তাকে সানরাইজার্স হায়দ্রাবাদের অধিনায়ক হিসেবে নির্বাচন করা হয়। ২০১৪ সালের আপিএলে ড্যারেন স্যামি অধিনায়ক হিসেবে তার স্থলাভিষিক্ত হন।
২০১৮ সালের আইপিএল নিলামে সানরাইজার্স হায়দ্রাবাদ তাকে ₹৫.২ দিয়ে কিনে নেয়। ২০১৮ সালের আইপিএলে ধবন ৪৯৭ রান করেন এবং তার দল ফাইনাল ম্যাচে চেন্নাই সুপার কিংসের নিকট পরাজিত হয়ে রানার্স-আপ হয়। ২০১৯ মরসুমে দিল্লি ক্যাপিটালস তাকে কিনে নেয়। ২০১৯ সালের আইপিএলে তার নৈপুণ্যের জন্য ক্রিকইনফো আইপিএল একাদশে তার নাম আসে। ২০২০ সালের ২০ অক্টোবর তিনি আইপিএলের ইতিহাসে প্রথম ব্যাটসম্যান হিসেবে পরপর দুই ম্যাচে শতক হাকানোর রেকর্ড গড়েন এবং একই দিনে তিনি ডেভিড ওয়ার্নারের পর পঞ্চম ব্যাটসম্যান হিসেবে ৫,০০০ রানের মাইলফলক স্পর্শ করেন।
রেকর্ড
কোনো সেশনে ১০০ র বেশি রান করেছেন ৩ বার । শুধুমাত্র ব্র্যাডম্যান (৬ বার) আরও বেশি করে করেছেন, ভিক্টর ট্রাম্পার এবং হ্যামন্ড করেছেন তিনবার।
রাইজ আপ ল্যাবস
রাইজ আপ ল্যাবস (Riseup Labs) বাংলাদেশের জাতীয় পুরষ্কারপ্রাপ্ত অন্যতম প্রধান মোবাইলভিত্তিক ভিডিও গেমস ও অ্যাপস তৈরিকারক প্রতিষ্ঠান। এর প্রধান কার্যালয় ঢাকার উত্তরাতে তিন নাম্বার সেক্টরের আলাউদ্দিন ভবনে। ২০০৯ সালে প্রতিষ্ঠিত হওয়া এই কোম্পানীটি এখন পর্যন্ত ট্যাপ ট্যাপ অ্যান্টস, রুফটপ ফ্রেঞ্জি , হাইওয়ে চেইজ সহ বেশ কয়েকটি জনপ্রিয় মোবাইল গেমস তৈরি করে বাংলাদেশ সহ সারা বিশ্বে নিজেদেরকে একটি মানসম্পন্ন গেম ডেভলপার কোম্পানী হিসেবে পরিচিত করেছে। তাদের তৈরিকৃত গেমস ও অ্যাপসগুলো আইওএস এবং অ্যান্ড্রয়েড দুই প্ল্যাটফর্মেই বিনামূল্যে পাওয়া যায়।
তাদের তৈরী সর্বাধিক জনপ্রিয় গেম ট্যাপ ট্যাপ অ্যান্টস এখন পর্যন্ত বিশ্বব্যাপী মোট ডাউনলোড করা হয়েছে ১৫ মিলিয়ন বার
প্রতিষ্ঠানটি বর্তমানে বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেস (বেসিস ) এবং বাংলাদেশ কম্পিউটার সমিতি (বিসিএস ) এর সদস্যপদ লাভ করেছে।
ইতিকথা
কয়েকজন তরুণের নেতৃত্বে ২০০৯ সালে রাইজ আপ ল্যাবসের পথচলা শুরু হয়। ছোটবেলা থেকেই গেমস খেলাটা তাদের নেশা ছিলো, আর নেশা কে পেশায় রূপান্তর করার প্রয়াস থেকেই রাইজ আপ ল্যাবসের প্রতিষ্ঠা। শুরুতেই তারা বড়ধরনের সাফল্য পায় তাদের তৈরি ট্যাপ ট্যাপ অ্যান্টস গেম দিয়ে। প্রথমদিকে তারা শুধুমাত্র আইওএস ভিত্তিক অ্যাপস এবং গেমস তৈরি করলেও পরবর্তীকালে অ্যান্ড্রয়েড এবং উইন্ডোজ প্ল্যাটফর্মের জন্যেও কাজ করে। তাদের সমস্ত অ্যাপসই আইওএস ভিত্তিক, কিন্তু গেমসসমূহ আইওএস ছাড়াও অ্যান্ড্রয়েড এবং ক্ষেত্রবিশেষে উইন্ডোজ ব্যবহারকারীরাও ব্যবহার করতে পারবেন।
অ্যাপ সমূহ
রাইজ আপ ল্যাবস এ পর্যন্ত প্রায় ৫০টি অ্যাপস তৈরি করেছে যার প্রতিটি অ্যাপসই আইওএস প্ল্যাটফর্ম ভিত্তিক এবং বিনামূল্যে ডাউনলোড করা যায়। মূলত ব্যবহারকারীকে আকর্ষণীয় সব ওয়ালপেপার সহজেই ডাউনলোড করার সুযোগ দেয়ার জন্যে এই অ্যাপসগুলো নির্মাণ করা হয়েছে।
সফটওয়্যার
রাইজ আপ ল্যাবস তাদের গেম তৈরির জন্য C++ প্রগ্রামিং ল্যাঙ্গুয়েজ ব্যবহার করে Cocos2D-x গেম ইঞ্জিন নামক সফটওয়্যারের মাধ্যমে। এছাড়াও তারা আরও কিছু সফটওয়্যার ব্যবহার করে, যেগুলোর মধ্যে অন্যতম হল- মাইক্রোসফট ভিজুয়াল স্টুডিও, একলিপস এবং এক্সকোড। এছাড়া সার্ভার ব্যাকএন্ড এর জন্য তারা PHP ব্যবহার করে।
গেমিং প্রতিযোগিতা
রাইজ আপ ল্যাবস এ পর্যন্ত দুইবার গেমিং প্রতিযোগিতার আয়োজন করেছে। প্রথমবার ১২ ডিসেম্বর ২০১৪ তে রাজধানীর বঙ্গবন্ধু আন্তর্জাতিক সম্মেলন কেন্দ্রে অনুষ্ঠিত তিন দিনের ‘গ্রামীণফোন স্মার্টফোন ও ট্যাবলেট মেলা’তে যৌথভাবে এই প্রতিযোগিতার আয়োজন করে এক্সপো মেকার ও রাইজ আপ ল্যাবস। পরবর্তীতে তারা ৩০ ডিসেম্বর, ২০১৫ থেকে আবারো প্রতিযোগিতার আয়োজন করে, তবে এবার প্রতিযোগিরা ঘরে বসে অনলাইনে "হাইওয়ে চেইজ" গেমে অংশগ্রহণ করেছিলো। ৩০ দিনব্যাপী এই খেলা শেষ হয় ২৮শে জানুয়ারি। এ খেলায় কোম্পানী কর্তৃক বিজয়ীকে একটি আকর্ষণীয় স্মার্টফোন প্রদান করা হয়।
সম্মাননা
আইসিটি মন্ত্রণালয় আয়োজিত 'জাতীয় মোবাইল অ্যাপ্লিকেশন পুরস্কার ও ডেভেলপার সম্মেলন-২০১৪'-এ রাইজ আপ ল্যাবসের তৈরী 'ট্যাপ ট্যাপ অ্যান্টস ব্যাটলফিল্ড' গেমটি 'এন্টারটেইনমেন্ট ও লাইফ স্টাইল' বিভাগে প্রথম স্থান অধিকার করেছে।
হামবুর্গ জিএএ
হামবুর্গ GAA হল জার্মানির হামবুর্গের একটি গ্যালিক অ্যাথলেটিক ক্লাব। ক্লাবটি স্ট্যাডপার্কে গ্যালিক ফুটবল সেশন পরিচালনা করে এবং হোচসচুলসপোর্ট হ্যামবুর্গ সুবিধাগুলিতে হার্লিং / ক্যামোজি পরিচালনা করে। ক্লাবটি গ্যালিক গেমস ইউরোপ প্রতিযোগিতায় অংশ নেয়।
ইতিহাস
ক্লাবটি ২০১৫ সালের গ্রীষ্মে প্রতিষ্ঠিত হয়েছিল। ক্লাব প্রতীকে হ্যামবুর্গের রঙ (লাল এবং নীল) দিয়ে তৈরি এবং তিনটি টাওয়ার এবং দুটি মেরিয়ান তারকা সহ একটি দুর্গ দেখা যায়। অতীতে হামবুর্গ একটি আর্চবিশপ্রিক হওয়ায় এই প্রতtীক ব্যবহৃত হয়।
আন্দ্রে শ্লিয়াপনিকভ
আন্দ্রে ভাদিমোভিচ শ্লিয়াপনিকভ (Андрей Вадимович Шляпников; জন্ম ১৩ জানুয়ারী ১৯৫৯) একজন প্রাক্তন সোভিয়েত স্প্রিন্টার। তিনি ১৯৮০ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।
যুগ
যুগ (युग), হিন্দুধর্মে, সাধারণত সময়ের বয়স নির্দেশ করতে ব্যবহৃত হয়। ঋগ্বেদে, যুগ জন্মকে বোঝায়, দীর্ঘ সময়কাল, খুব সংক্ষিপ্ত সময়কাল বা সংযোজক। মহাভারতে, যুগ ও কল্প (ব্রহ্মার এক দিন) শব্দগুলি পরস্পর বিনিময়যোগ্যভাবে ব্যবহার করা হয়েছে সৃষ্টি ও ধ্বংসের চক্রকে বর্ণনা করার জন্য।
সূর্যসিদ্ধান্ত ও ভগবদ্গীতা অনুসারে, "যুগ" ও "বয়স" নামগুলি সাধারণত চতুর্যুগ (কৃতযুগ বা সত্য যুগ, ত্রেতা যুগ, দ্বাপর যুগ ও কলি যুগ) বা "চারটি যুগচক্র" কে নির্দেশ করে।
নজিপুর
নজিপুর শহর রাজশাহী বিভাগের নওগাঁ জেলার পত্নীতলা থানায় আবস্থিত। ইহা একটি অতি পরিচিত এবং নওগাঁ জেলার বাবসায়িক কেন্দ্র। নওগাঁ শহর থেকে ৩৬ কিলোমিটার উত্তরে। নজিপুরে কয়েকটি স্কুল,মাদ্রাসা,এবং কলেজ রয়েছে। এটা পত্নীতলা উপজেলায় আবস্থিত। নজিপুর খাদ্য উৎপাদন এবং সরবরাহ কেন্দ্র হিসেবেও কাজ করে। ঐতিহাসিক দিবর দিঘী এই পত্নীতলা উপজেলায় অবস্থিত।
দর্শনিয় স্থান
প্রেস ক্লাব
পত্নীতলা উপজেলা প্রেস ক্লাব
বাচেহা-ইয়ে আসমান
বাচেহা-ইয়ে আসমান, এটি ১৯৯৭ সালে মুক্তিপ্রাপ্ত ইরানী চলচ্চিত্র। ছবিটি চিত্রনাট্য ও পরিচালনা করেছেন মাজিদ মাজিদি। ছবিটি তৈরী করা হয়েছে ইরানের একটি পরিবারের ছোট দুই ভাই বোনের জুতা হারানোর কাহিনি এবং তাদের জীবনের ঘটে যাওয়া বিভিন্ন ধরনের দু:সাহসিকতা, হাসি এবং কান্নার মধ্য দিয়ে। ছবিটিতে বিভিন্ন চরিত্রে অভিনয় করেছেন আমির ফারুক হাশেমী, বাহার সিীদ্দক, হাসিমিয়ান। ছবিটি ১৯৯৮ সালে বিদেশী ভাষার ছবি হিসেবে অস্কার পুরস্কারের জন্য মনোনীত হয়।
কাহিনী সংক্ষেপ
এ ছবির কেন্দ্রীয় চরিত্রে অভিনয় করেছেন আলী ও জাহরা নামে দুই ভাই বোন। আলী তার ছোট বোন জাহরার জুতা মেরামত করার জন্য একদিন বাজারে মুচির কাছে যায়। কিন্তু আলী যখন জুতাটি রেখে একটি দোকানে আলু কিনতে যায় তখনই ঘটে বিপত্তি। এক বৃদ্ধ অন্ধ ভিক্ষুক আলীর জুতা নিয়ে চলে যায়। জুতা হারিয়ে আলী মহা বিপদে পড়ে যায়। কারণ জুতাটি তার ছোট বোন জাহরার। জুতা হচ্ছে মাজিদ মাজিদির ছবির গুরুত্বপুণ একটি চরিত্র।
পিটার সার্সগার্ড
জন পিটার সার্সগার্ড ; জন্ম ৭ মার্চ, ১৯৭১) একজন আমেরিকান অভিনেতা। ১৯৯৫ সালে ডেড ম্যান ওয়াকিং- এ তিনি প্রথম ফিচার রোলে অভিনয় করেছিলেন। তারপরে তিনি ১৯৯৮ সালের চলচ্চিত্র আদার ডে ইন প্যারাডাইস এবং ডেজার্ট ব্লুতে  অভিনয় করেন। একই বছর, সারসগার্ড দ্য ম্যান ইন দ্য আয়রন মাস্ক (১৯৯৮) এ উল্লেখযোগ্য ভূমিকায় অভিনয়ের জন্য মনোনীত হয়েছিলেন এবং অ্যাথোসের দুর্ভাগ্যজনক পুত্র রাউল এর চরিত্রে অভিনয় করেছিলেন। সারসগার্ড পরবর্তীতে জন লটারের চরিত্রে বয়েজ ডোন্ট ক্রাই (১৯৯৯) এ অভিনয় করার সময় সমালোচনামূলক স্বীকৃতি অর্জন করেন। ২০০১ সালে দ্য সেন্টার অফ দ্য ওয়ার্ল্ড চলচ্চিত্রে তিনি প্রথমবারের মত প্রধান ভূমিকায় অভিনয় করেন।
বাচেহা-ইয়ে আসমান
কাহিনী সংক্ষেপ
আলীদের সংসার অর্থ কষ্টে জর্জরিত। প্রায় ৫ মাসের বাসা ভাড়া বাকী পড়ে আছে। এছাড়াও মুদি দোকানের বাকী টাকাও দেওয়া হচ্ছে না কয়েকমাস ধরে। আলীর বাবা স্বল্প আয়ের কর্মচারী। অসু্স্থ আলীর মা সারাদিন বিছানায় পড়ে থাকে। জুতা হারানোর ঘটনা আলী জাহরাকে খুবই অনুনয় বিনয়েল সাথে বলে এবং জাহরাকে অনুরোধ করে যাতে জাহরা তার মা-বাবাকে না বলে দেয়। জাহরা কথা দেয় যে সে জুতা হারানোর কথা কাউকে বলবে না। অভাবের সংসারে কেটে যায় আলী ও জাহরার পড়াশোনা। কিন্তু আলী ভাবে জাহরা কীভাবে স্কুলে যাবে কারণ আলীর বিশাল সাইজের ছেড়া একজোড়া সাদা জুতো আছে যা জাহরা পায়ে কোন ভাবেই ফিট হবে না। অন্যকোন উপায় না পেয়ে জাহরা সেই জুতাটি পড়তে রাজি হয় কারণ সে আলীকে কথা দিয়েছে কাউকে কিছু বলবে না এবং কয়েকদিন পড়েই জাহরা একটি গোলাপী রংয়ের নতুন জুতা পেতে যাচ্ছে এই আশায়।
পিটার সার্সগার্ড
প্রারম্ভিক জীবন
জন পিটার সারসগার্ড ৭ মার্চ, ১৯৭১ সালে ইলিনয়ের সেন্ট ক্লেয়ার কাউন্টির স্কট এয়ার ফোর্স বেসে জন্মগ্রহণ করেন। তিনি জুডি লিয়া ( নি রেইনহার্ড) এবং জন ডেল সারসগার্ডের পুত্র। তার বাবা একজন বিমান বাহিনীর প্রকৌশলী ছিলেন এবং পরে মনসান্টো এবং আইবিএম- এ কাজ করেছিলেন।
সারসগার্ড একজন ক্যাথলিক হিসেবে বেড়ে ওঠেন। শৈশবকালে তার বাবার চাকরির জন্য তার পরিবার ১২ বারের বেশি স্থানান্তরিত হয়েছে। ৭ বছর বয়সে, সারসগার্ড মূলত একজন ফুটবল খেলোয়াড় হতে চেয়েছিলেন এবং তার শরীর সমন্বয় উন্নত করতে সাহায্য করার জন্য ব্যালে গ্রহণ করেছিলেন। ফুটবল খেলার সময় বেশ কিছু আঘাতের পর তিনি খেলা ছেড়ে দেন এবং লেখালেখি ও থিয়েটারে আগ্রহী হন। তিনি ফেয়ারফিল্ড কলেজ প্রিপারেটরি স্কুলে পড়াশোনা করেন, (কানেকটিকাটের একটি বেসরকারী জেসুইট বয়েজ স্কুল) যেখানে তিনি চলচ্চিত্রে আগ্রহী হয়ে ওঠেন।
বাচেহা-ইয়ে আসমান
কাহিনী সংক্ষেপ
শুরু হয় একই জুতা পড়ে দুই ভাই-বোনের স্কুলে যাওয়া এবং আসার যুদ্ধ। প্রতিদিন সকালে জাহরা সেই জুতো পড়ে স্কুলে যায় এবং স্কুল ছুটির পর জাহরার বন্ধুরা যখন স্কুলের মাঠে খেলাধুলায় মেতে উঠে জাহরা তখন তার ভাই আলীর কথা ভেবে এক দৌড়ে ছুটে আসে বাড়ি কারণ আলী তার অপেক্ষায় দাড়িয়ে আছে। জাহরা তার পা থেকে সেই ছেড়া বিশাল সাইজের নোংরা জুতোটি যখন খুলে আলীকে দেয় আলী সেটি পড়ে দেয় এক দৌড় কারণ আলীর ক্লাস শুরু হয়ে গেছে। স্কুলে আসা যাওয়ার এই দৌড়াদৌড়িতে আলী প্রায় প্রতিদিনই দেরি করে স্কুলে প্রবেশ করে কারণ জাহরা আসলেই আলী একই জুতো পড়ে স্কুলে আসার সুযোগ পায়। স্কুলের মাস্টার বিষয়টি অনুধাবন করতে পারে এবং আলীকে বিষয়টি সম্পর্কে কঠোর দিকনির্দেশনা দেয়। আলী বুঝে উঠতে পারে না কীভাবে সে এ ব্যাপারটি সামাল দেবে। অন্যদিকে জাহরা আলীর উপড় বিরক্ত হয়ে তার বাবাকে বলে দিতে চায় কিন্তু জাহরা বলতে পারে না কারণ আলী জাহরাকে নতুন একটি গোলাপী রংয়ের জুতা দেওয়ার আশ্বাস দেয়।
পিটার সার্সগার্ড
প্রারম্ভিক জীবন
১৯৮৯ সালে ফেয়ারফিল্ড প্রিপ থেকে স্নাতক হওয়ার পর, ১৯৯১ সালে সেন্ট লুইসের ওয়াশিংটন ইউনিভার্সিটিতে (ডব্লিউইউএসটিএল) পড়াশোনা করার আগে তিনি নিউইয়র্কের বার্ড কলেজে দুই বছর পড়াশোনা করেন, যেখানে তিনি একটি ইম্প্রোভিজেশনাল কমেডি ট্রুপ "মামা'স পট রোস্ট" সহ-প্রতিষ্ঠা করেন। ডাব্লুইউএসটিএল-এ থাকাকালীন, সারসগার্ড নিউ ইয়র্কের অ্যাক্টরস স্টুডিওর একটি শাখায় নাটকে অভিনয় করা শুরু করেন। তার প্রথম ভূমিকা ছিল মলিয়েরের টার্টফে ভৃত্য লরেন্টের ভূমিকায়। ১৯৯৩ সালে, তিনি ইতিহাসে স্নাতক ডিগ্রি অর্জন করেন এবং নিউইয়র্কে চলে যান।
বাচেহা-ইয়ে আসমান
কাহিনী সংক্ষেপ
একদিন আলীর হাতে একজোড়া জুতো জিতে নেওয়ার একটি সুযোগ আসে। আলী স্কুলে দৌড় প্রতিযোগীতায় নাম লেখায়। এই দৌড় প্রতিযোগীতায় জিততে পারলে আলী পাবে ৩য় পুরস্কার হিসেবে এক জোড়া জুতো। সুতরাং আলীর টার্গেট ৩য় স্থান দখল করা। কারণ জাহরাকে সে কথা দিয়েছে এক জোড়া জুতে কিনে দেবে। এই প্রতিযোগীতায় জেতার জন্য আলী জীবন বাজি রেখে এক দৌড় দেয়। দৌড়ে জেতার জন্য আলীর টার্গেট ছিল ৩য় স্থান কিন্তু আলী প্রথম হয়ে যায়। ছবির শেষ দিকে দেখা যায় আলীর বাবার একটি নতুন সাইকেল, দুজোড়া নতুন জুতো।
পিটার সার্সগার্ড
১৯৯৫-১৯৯৮: শুরুর দিকে
১৯৯৫ সালে, সার্সগার্ড হর্টন ফুটের লরা ডেনিসের অফ-ব্রডওয়ে প্রযোজনায় থিয়েটারে আত্মপ্রকাশ করেন। এটি জেমস হাউটন দ্বারা পরিচালিত হয়েছিল। দ্য নিউ ইয়র্ক টাইমস- এর বেন ব্রান্টলি লিখেছেন: "মিস্টার সারসগার্ড... শ্বাসরুদ্ধকর মানসিক প্রত্যয়ের অভিনয় দেখার জন্য একজন অভিনেতা হিসেবে আবির্ভূত হন।" পরের বছর তিনি সিনথিয়া নিক্সনের বিপরীতে এবং জন ক্যামেরন মিচেল পরিচালিত কিংডম অফ আর্থ- এ অভিনয় করেন। নাটকে তার অভিনয় সমালোচকদের মধ্যে অনুকূল পর্যালোচনা পেয়েছে।
1999-2002: বিশ্বব্যাপী স্বীকৃতি
২০০২ সালে, সারসগার্ড তিনটি চলচ্চিত্রে অভিনয় করেছিলেন, কে-১৯: দ্য উইডোমেকার, এম্পায়ার এবং দ্য সালটন সি । কে-১৯ঃ দ্যা উইডোমেকার ছবিতে তিনি একজন তরুণ রাশিয়ান নৌবাহিনীর লেফটেন্যান্ট চরিত্রে অভিনয় করেছেন। চলচ্চিত্রটির বাজেট খরচ ছিল $১০০ মিলিয়ন তৈরি করতে, কিন্তু মুক্তির পর, এটি মার্কিন যুক্তরাষ্ট্রে $৩৫ মিলিয়ন এবং আন্তর্জাতিকভাবে $৩০ মিলিয়ন আয় করে, ফলে এটিকে বক্স অফিস ব্যর্থতা হিসাবে আখ্যায়িত করা হয়। তার পরবর্তী ভূমিকা ছিল এম্পায়ার নামক একটি ক্রাইম থ্রিলার, যেখানে তিনি একটি সহায়ক ভূমিকায় অভিনয় করেছিলেন। ডিজে কারুসোর দ্য সল্টন সি- তে সারসগার্ড একজন মেথ-আসক্ত চরিত্রে অভিনয় করেছিলেন। ২০০২ সালের অক্টোবরে, সার্সগার্ড ল্যানফোর্ড উইলসনের বার্ন দিস- এর একটি নিউইয়র্ক প্রযোজনায় থিয়েটারে ফিরে আসেন এবং এডওয়ার্ড নর্টনের স্থলাভিষিক্ত হন।
২০০৩-বর্তমান: অব্যাহত সাফল্য
২০০৩ সালে সার্সগার্ডের ক্যারিয়ার একটি বিরাট মোড় নেয় যখন তিনি ফিচার ফিল্ম শ্যাটারড গ্লাসে অভিনয় করেন। তিনি সাংবাদিক চার্লস লেনকে চিত্রিত করেছেন, যিনি দ্য নিউ রিপাবলিকের প্রধান সম্পাদক। শ্যাটারড গ্লাসের সাফল্যের পর সারসগার্ড বেশ কয়েকটি চরিত্রে অভিনয় করেন। ২০০৪ সালে, তিনি কমেডি-ড্রামা গার্ডেন স্টেটে অভিনয় করেছিলেন, যেখানে তিনি জ্যাক ব্রাফের চরিত্রের ব্যঙ্গাত্মক সেরা বন্ধু মার্ক চরিত্রে অভিনয় করেছিলেন।
২০০৫ সালে, সারসগার্ড দ্য ডাইং গল নাটকে অভিনয় করেন, যেখানে তিনি রবার্ট স্যান্ডরিচ চরিত্রে অভিনয় করেন। ছবিটি অনুকূল পর্যালোচনা পেয়েছে।
এছাড়াও ২০০৫ সালে, তিনি সাসপেন্স থ্রিলার চলচ্চিত্র দ্য স্কেলেটন কি এবং রবার্ট শোয়েনটকের ফ্লাইটপ্ল্যানে সহায়ক ভূমিকা পালন করেছিলেন। পরবর্তী ছবি ফ্লাইটপ্ল্যানে সার্সগার্ড একজন এয়ার মার্শালের ভূমিকায় অভিনয় করেছিলেন। ২০০৫ সালে ৩০তম বার্ষিক টরন্টো আন্তর্জাতিক চলচ্চিত্র উৎসবে একটি বিশেষ উপস্থাপনায় ফ্লাইটপ্ল্যান ছবিটি প্রদর্শিত হয়েছিল। মিশ্র পর্যালোচনা সত্ত্বেও, চলচ্চিত্রটি একটি আর্থিক সাফল্য লাভ করেছিল, যা বিশ্বব্যাপী $২২৩ মিলিয়ন আয় করে, এটি ২০০৮ সালের শেষ পর্যন্ত তার অভিনীত সর্বোচ্চ আয়কারী চলচ্চিত্রে পরিণত হয়েছিল। সারসগার্ডের পরবর্তী অভিনয় ছিল জারহেড (২০০৫) সালে, যেখানে বিপরীতে ছিলেন জেক গিলেনহাল। মুভিটি ইউএস মেরিন অ্যান্থনি সোয়াফোর্ডের ২০০৩ সালের উপসাগরীয় যুদ্ধের একই নামের স্মৃতিকথার উপর ভিত্তি করে তৈরি করা হয়েছে।
২১ জানুয়ারী, ২০০৬-এ সার্সগার্ড স্যাটারডে নাইট লাইভ (এসএনএল) নামক শো আয়োজন করেছিলেন। ২০০৭ সালে তিনি ইয়ার অফ দ্য ডগ এবং রেন্ডিশনে সহায়ক ভূমিকায় অভিনয় করেছিলেন। ২০০৮ সালে, সার্সগার্ড ক্রিস্টিন স্কট থমাস, ম্যাকেঞ্জি ক্রুক এবং কেরি মুলিগানের সাথে আন্তন চেখভেরদ্য সিগালের রয়্যাল কোর্ট থিয়েটারে ব্রডওয়েতে আত্মপ্রকাশ করেন। ২০০৯ সালে, সারসগার্ড দ্য মিস্ট্রিজ অফ পিটসবার্গ নাটকে জন ফস্টার এবং সিয়েনা মিলারের সাথে অভিনয় করেছিলেন। এটি মাইকেল চ্যাবনের একই নামের উপন্যাসের একটি রূপান্তরিত চলচ্চিত্র। ২০০৮ সানড্যান্স ফিল্ম ফেস্টিভ্যালে দ্য মিস্ট্রিজ অফ পিটসবার্গের প্রিমিয়ার হয়েছিল। তার পরবর্তী চলচ্চিত্রের উপস্থিতি ছিল থ্রিলার অরফানে, যেখানে তিনি এবং ভেরা ফার্মিগা একটি বিবাহিত দম্পতির ভূমিকায় অভিনয় করেছেন যারা একটি শিশু হারায় এবং একটি নয় বছর বয়সী মেয়েকে দত্তক নেয় উপরন্তু, একই বছরে, সারসগার্ড লোন শেরফিগের কামিং অফ এজ ফিল্ম অ্যান এডুকেশন- এ ডেভিড চরিত্রে অভিনয় করেন। ভূমিকাটির জন্য সারসগার্ডকে ব্রিটিশ উচ্চারণে কথা বলার প্রয়োজন ছিল।
২০১০ সালের জুনে মুক্তিপ্রাপ্ত অ্যাকশন কমেডি চলচ্চিত্র নাইট অ্যান্ড ডে- তে সারসগার্ড একজন ফেডারেল এজেন্টের ভূমিকায় অভিনয় করেছিলেন, যেখানে তিনি টম ক্রুজ এবং ক্যামেরন ডিয়াজের সাথে উপস্থিত ছিলেন। ২০১০ সালের মে মাসে জানা গিয়েছিল যে সার্সগার্ড চেখভের নাটক থ্রি সিস্টার্সে অভিনয় করবেন। ২০১১ সালের জানুয়ারিতে এর প্রযোজনা শুরু হয় এবং সারসগার্ড আঙ্কেল ভানিয়া্র পরিচালক অস্টিন পেন্ডলটনের সাথে পুনরায় মিলিত হয়। সারসগার্ড সুপারহিরো ফিল্ম গ্রিন ল্যান্টার্নে খলনায়ক হেক্টর হ্যামন্ডের চরিত্রে অভিনয় করেছেন যা ২০১১ সালে মুক্তি পায়। সারসগার্ড ২০১৫ সালের একটি ক্লাসিক স্টেজ কোম্পানির প্রযোজনায় হ্যামলেট ছবিতে শিরোনাম ভূমিকায় অভিনয় করেছিল। পরবর্তী চলচ্চিত্রের মধ্যে রয়েছে ব্লু জেসমিন (২০১৩), জ্যাকি (২০১৬), দ্য লস্ট ডটার (২০২১) এবংদ্য ব্যাটম্যান (২০২২)। সারসগার্ড আমেরিকান টিভি সিরিজ দ্য কিলিং (২০১৩)-তে মৃত্যুদণ্ডে দণ্ডিত একজন ব্যক্তি হিসাবে অভিনয় করেছিলেন যিনি তার স্ত্রীর নৃশংস হত্যাকাণ্ডের জন্য অন্যায়ভাবে দোষী সাব্যস্ত হয়েছিলেন। এটি তার এমন একটি অভিনয়, যার সম্পর্কে তিনি বলেছেন যে "আমার জীবনে করা সেরা অভিনয়গুলির মধ্যে কিছু অন্তর্ভুক্ত। " ২০২১ মিনিসিরিজ ডোপসিক- এ তার ভূমিকার জন্য, তিনি প্রাইমটাইম এমি অ্যাওয়ার্ডের মনোনয়ন পেয়েছিলেন।
শ্রেষ্ঠ পার্শ্ব অভিনেতা বিভাগে স্ক্রিন পুরস্কার
শ্রেষ্ঠ পার্শ্ব অভিনেতা বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ পার্শ্ব চরিত্রে অভিনেতার জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। শ্রেষ্ঠ পার্শ্ব অভিনেতা হিসেবে সাইফ আলি খান সর্বাধিক ৩ বার এই পুরস্কার লাভ করেন, অন্যদিকে অমরিশ পুরী, আরশাদ ওয়ার্সী ও ঋষি কাপুর ২ বার করে এই পুরস্কার লাভ করেন। সাম্প্রতিক পুরস্কার বিজয়ী গুলশান দেবাইয়া মর্দ কো দর্দ নহি হোতা চলচ্চিত্রে অভিনয়ের জন্য এই পুরস্কার লাভ করেন।
বিজয়ী পার্শ্ব অভিনেতা
থাম্ব|120px|ডান|[[পঙ্কজ ত্রিপাঠি স্ত্রী (২০১৮) চলচ্চিত্রে অভিনয় করে এই বিভাগে পুরস্কার লাভ করেন।]]
মৃত্যু (হিন্দু দর্শন)
মৃত্যু (मृत्यु, ) সংস্কৃত শব্দ যার অর্থ পরলোক গমন। মৃত্যুকে প্রায়শই হিন্দুধর্ম ও বৌদ্ধধর্মের মতো ভারতীয় ধর্মে "মর ও যম" দেবতা হিসেবে চিহ্নিত করা হয়।
বেদ
মৃত্যুকে ঋগ্বেদের স্তোত্রে আহ্বান করা হয়েছে: "প্রস্থান, মৃতু, ভিন্ন পথে; আপনার নিজের যা দ্বারা, এবং দেবতাদের পথ থেকে পৃথক; যাদের চোখ আছে, যাদের কান আছে তাদের কথা বলি; আমাদের সন্তানদের এবং আমাদের পুরুষ বংশের কোন ক্ষতি করবেন না।"
- ঋগ্বেদ, স্তোত্র ১০.১৮.১
উপনিষদ
বৃহদারণ্যক উপনিষদের সৃষ্টি সম্পর্কিত পৌরাণিক কাহিনী অনুসারে মৃত্যু ঘোড়ার আকার ধারণ করে, এবং সূর্যের সাথে অশ্বমেধ যজ্ঞের শনাক্তকরণ অন্তর্ভুক্ত করে: "''তারপর তিনি ঘোড়া (অশ্ব) হয়েছিলেন, কারণ এটি ফুলে গিয়েছিল (অশ্বত), এবং যজ্ঞের জন্য উপযুক্ত ছিল (মধ্য); আর এই কারণেই ঘোড়া বলিকে অশ্বমেধ বলা হয় [...]। তাই বলিদানকারীরা প্রজাপতির শুদ্ধ ঘোড়াটি সমস্ত দেবতাকে উৎসর্গ করেছিলেন। সত্যই উজ্জ্বল সূর্য [তুমি তপতী] হল অশ্বমেধ, এবং তার দেহ হল বছর; অগ্নি হল যজ্ঞের অগ্নি (অর্ক), এবং এই জগতগুলি তার দেহ। এই দুটি হল যজ্ঞের অগ্নি ও অশ্বমেধ যজ্ঞ, এবং তারা আবার এক দেবতা, যথা- মৃত্যু।"
- বৃহদারণ্যক উপনিষদ, স্তোত্র ১.২.৭
পদ্ম পুরাণ
জলন্ধর এর কিংবদন্তিতে দেবতা ও অসুরদের মধ্যে যুদ্ধে মৃত্যু।
মহাভারত
মহাভারত কাল, মৃত্যু, যম, ইক্ষ্বাকু ও ব্রাহ্মণের মধ্যে বিবাদ সম্পর্কিত কিংবদন্তি উল্লেখ করে। মৃত্যু এই কিংবদন্তিতে নারী।
ইসলামিয়া কলেজ
ইসলামিয়া কলেজ চট্টগ্রাম শহরের সদরঘাট এলাকায় অবস্থিত একটি কলেজ। কলেজটি ১৯৬৪ সালে প্রতিষ্ঠিত হয়। এখানে অনার্স-মাস্টার্স পর্যায়েও পড়াশুনা করার সুযোগ রয়েছে।
অবস্থান
এ কলেজটি চট্টগ্রাম জেলা শহরের সদরঘাট এলাকার দারোগাহাট নামক সড়কের পাশে অবস্থিত।
শিক্ষা ব্যবস্থা
কলেজটিতে বর্তমানে উচ্চমাধ্যমিক এবং জাতীয় বিশ্ববিদ্যালয়ের অধীনে স্নাতক এবং স্নাতকোত্তর পর্যায়ে বিভিন্ন কোর্সে পাঠদান করা হয়।
গয়েশপুর ইউনিয়ন, শ্রীপুর
গয়েশপুর বাংলাদেশের মাগুরা জেলার অন্তর্গত শ্রীপুর উপজেলা, মাগুরার একটি ইউনিয়ন।
আয়তন
গয়েশপুর ইউনিয়নের আয়তন ২০.৮০ বর্গ কিলোমিটার।
জনসংখ্যা
গয়েশপুর ইউনিয়নের জনসংখ্যা ১৯,৪০০ জন।
অবস্থান ও সীমানা
শ্রীপুর উপজেলা উত্তরাংশে গয়েশপুর ইউনিয়নের অবস্থান। এ ইউনিয়নের উত্তরে শ্রীপুর ইউনিয়ন ও কুমার নদী, পশ্চিমে শৈলকুপা উপজেলা ,ঝিনাইদহ জেলা, এবং পূর্বে আমলসার ইউনিয়ন,দ্বারিয়াপুর ইউনিয়ন।
প্রশাসনিক কাঠামো
গয়েশপুর ইউনিয়ন শ্রীপুর উপজেলা, মাগুরার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম শ্রীপুর উপজেলা, মাগুরার আওতাধীন। এটি জাতীয় সংসদের ৯১ নং নির্বাচনী এলাকা মাগুরা-১ এর অংশ। এ ইউনিয়নে ৯টি ওয়ার্ড এবং ১৯টি গ্রাম রয়েছেঃ
শিক্ষা ব্যবস্থা
গয়েশপুর ইউনিয়নে ১টি বালিকা ও ২টি মাধ্যমিক বিদ্যালয় রয়েছে। ২টি মাদ্রাসা এবং ১০টি প্রাথমিক বিদ্যালয় রয়েছে। শিক্ষা প্রতিষ্ঠানসমূহ হলঃ
যোগাযোগ ব্যবস্থা
মাগুরা থেকে বাসযোগে লাঙ্গলবাঁধ এবং লাঙ্গলবাঁধ থেকে ভ্যান/অটোরিক্সা যোগে নবগ্রামে অবস্থিত গয়েশপুর ইউনিয়ন পরিষদ অফিস। গয়েশপুর ইউনিয়নে কাঁচা ও পাঁকা রাস্তা রয়েছে।
অর্থনীতি
গয়েশপুর ইউনিয়নে জনতা ব্যাংক,বাংলাদেশ কৃষি ব্যাংক আর্থিক প্রতিষ্ঠানের শাখা বিদ্যমান।
খাল ও নদী
গয়েশপুর ইউনিয়নে দুটি নদী রয়েছেঃ
ওরিসাবা পর্বত
ওরিসাবা পর্বত (স্পেনীয় ভাষায়: Pico de Orizaba) বা সিতলালতেপেতল (Citlaltépetl) পূর্ব মেক্সিকোতে ওরিসাবা শহরের কাছে মেক্সিকোর বেরাক্রুস ও পুয়েবলা অঙ্গরাজ্যগুলির মধ্যকার সীমান্তের উপর অবস্থিত একটি আগ্নেয়গিরি। এটি সমুদ্র সমতল থেকে ৫,৬৩৬ মিটার উঁচু। এটি মেক্সিকোর সর্বোচ্চ পর্বত এবং উত্তর আমেরিকা মহাদেশের ৩য় সর্বোচ্চ পর্বত ও সর্বোচ্চ আগ্নেয়গিরি। ১৫৬৬ সালেস সর্বশেষ পর্বতটিতে বড় রকমের অগ্ন্যুদগীরণ ঘটে। "সিতলালতেপেতল" নামটি নাউয়াতল ভাষা থেকে এসেছে, যার অর্থ "তারার পর্বত"।
বেত দ্বারকা
বেত দ্বারকা বা শঙ্খধর হল ভারতের গুজরাত রাজ্যের ওখার উপকূল থেকে ৩ কিমি (২ মাইল) দূরে কচ্ছ উপসাগরের মুখে অবস্থিত একটি জনবসতিপূর্ণ দ্বীপ। দ্বীপটি উত্তর-পশ্চিম থেকে দক্ষিণ-পূর্ব ১৩ কিমি (৮ মাইল) লম্বা এবং পূর্ব-পশ্চিম গড় প্রস্থ ৪ কিমি (২ মাইল)। এটি দ্বারকা শহরের ৩০ কিমি (১৯ মাইল) উত্তরে অবস্থিত বেলেপাথরের একটি স্ট্রিপ।
যোগাযোগ
ওখা থেকে ফেরি পরিষেবার মাধ্যমে বেত দ্বারকা যাওয়া যায়। ওখা ও বেত দ্বারকার মধ্যে গুজরাটের প্রথম সমুদ্র সেতু নির্মাণাধীন রয়েছে। ২ কিলোমিটাররে (১ মাইল) বেশি দীর্ঘ সমুদ্র সেতুর জন্য অনুমান করা হয়েছে ₹ ৯৬২ কোটি টাকা।
এন্ডোক্রোসিস ফ্ল্যাভিবাসালিস
এন্ডোক্রসিস ফ্ল্যাভিবাসালিস হল ক্র্যাম্বিডে পরিবারের মথের একটি প্রজাতি। এটি ভারতে(পূর্ব হিমালয়, আসাম ), চীন, বার্মা, সুমাত্রা এবং নিউ গিনিতে পাওয়া যায়।
কাম্পালা
কাম্পালা পূর্ব আফ্রিকার রাষ্ট্র উগান্ডার রাজধানী ও বৃহত্তম নগরী। নগরীটি উগান্ডার দক্ষিণ-মধ্যভাগে ভিক্টোরিয়া হ্রদের উত্তর তীরের কাছেই গড়ে প্রায় ৪০০০ ফুট উঁচু একটি পাহাড়ি এলাকার উপরে দাঁড়িয়ে আছে। এটিকে তাই অনেক সময় "সাত পাহাড়ের নগরী" নামেও ডাকা হয়। কিংবদন্তি অনুসায়ী ঐ পাহাড়গুলিতে একসময় হরিণের মতো এক ধরনের প্রাণী বিচরণ করত, যাদের নাম ইম্পালা; তাদের নামেই শহরটির এরূপ নামকরণ করা হয় কেননা কাম্পালা অর্থ "ইম্পালাদের পাহাড়"। কাম্পালাতে প্রায় ২৫ লক্ষ অধিবাসীর বাস; এটি দেশটির বৃহত্তম ও সর্বপ্রধান নগরী (পূর্বে জিঞ্জা ও দক্ষিণে এনতেব্বে আরও দুইটি প্রধান নগরী)। ব্যস্ত ও প্রাণচঞ্চল কাম্পালা উগান্ডার প্রশাসন, ব্যবসাবাণিজ্য, পরিবহন ও শিক্ষার কেন্দ্র। মার্কিন পরামর্শক সংস্থা মার্সারের মতে কাম্পালা পূর্ব আফ্রিকার সবচেয়ে বাসযোগ্য নগরী।
ক্রান্তীয় অতিবৃষ্টি অরণ্য জলবায়ু অঞ্চলে অবস্থিত কাম্পালাতে কোনও শুষ্ক মৌসুম নেই, বরং দুইটি বর্ষা মৌসুম আছে; একটি আগস্ট থেকে ডিসেম্বর পর্যন্ত ও অপরটি ফেব্রুয়ারি থেকে জুন মাস পর্যন্ত বিস্তৃত। সারা বছরই বৃষ্টি পড়ে, তবে এপ্রিল মাসে সর্বোচ্চ বৃষ্টিপাত হয়। তাপমাত্রা সারা বছর গড়ে ২৫ থেকে ২৭ ডিগ্রি সেলসিয়াস থাকে।
কাম্পালা শহরটি বেশ পরিকল্পিত। আইনসভা, বাণিজ্যিকভবন, শিল্প এলাকা ও আবাসিক এলাকাগুলি স্বতন্ত্র সেক্টর বা নগরখণ্ডে পড়েছে। জেলার মর্যাদাবিশীষ্ট নগরটিকে পাঁচটি বরোতে বিভক্ত করা হয়েছে: কেন্দ্রীয় কাম্পালা, কাভেম, মাকিন্ডে, নাকাওয়া ও লুবাগা। কাম্পালাতে ১৯০৮ সালে প্রতিষ্ঠিত উগান্ডা জাদুঘরটি অবস্থিত। এখানে ঐতিহ্যবাহী সংস্কৃতি, পুরাতাত্ত্বিক নিদর্শন, ইতিহাস, বিজ্ঞান ও প্রাকৃতিক ইতিহাসের বিবরণ ছাড়াও বাদ্যযন্ত্রের একটি বৃহৎ সংগ্রহ আছে। অন্যান্য সাংস্কৃতিক গন্তব্যস্থলের মধ্যে আছে জাতীয় নাট্যশালা, নোম্মো জাতীয় চিত্রপ্রদর্শনীগৃহ, শহরের কাছে একটি পাহাড়ের উপরে বুগান্ডার ৪ প্রাচীন রাজার (কাবাকা) সমাধিগুলি অবস্থিত, যাদের নাম দেওয়া হয়েছে কাসুবি সমাধিসমূহ; এটিকে ইউনেস্কো একটি বিশ্ব ঐতিহ্যবাহী স্থান ঘোষণা করেছে।
কাম্পালার ধর্মীয় ভবনগুলি নগরীটির জনগণের বৈচিত্র্যের একটি দর্পণ। এখানে অনেক মসজিদ (যেমন কিবুলি পাহাড়ের উপরে সাদা রঙের উগান্ডার জাতীয় মসজিদ, যা সাহারা-নিম্ন আফ্রিকার ২য় বৃহত্তম), হিন্দু মন্দির ( যেমন শহরকেন্দ্রের শ্রী সনাতন ধর্ম মণ্ডল শিবমন্দির) ও খ্রিস্টান গির্জা (যেমন নামিরেবে ইঙ্গ মহাগির্জা ও সন্তু পিতরের রুবাগা রোমান ক্যাথলিক মহাগির্জা) আছে। শহরের ঠিক বাইরে আফ্রিকা মহাদেশে বাহাই ধর্মের একমাত্র মন্দিরটি অবস্থিত। উগান্ডার আইনসভা ভবন ও স্বাধীনতা স্মৃতিসৌধটিও প্রতীকী কারণে গুরুত্বপূর্ণ। শহর থেকে প্রায় ১০ কিলোমিটার দক্ষিণ-পূর্বে ভিক্টোরিয়া হ্রদের তীরে অবস্থিত স্পেকে মুনিওনিও অবকাশযাপন কেন্দ্রটিতে অনেক বিত্তবান পরিবার বেড়াতে যায়। কাম্পালার জনগণ মূলত স্থানীয় লুগান্ডা ভাষায় কথা বলে; শিক্ষাপ্রতিষ্ঠানে দাপ্তরিক ভাষা হিসেবে ইংরেজি ভাষা ও সোয়াহিলি ভাষার শিক্ষা দান করা হয়। মাটুকে নামের সিদ্ধ কাঁচাকলার ভর্তা এখানকার বিশেষ একটি পদ; অদ্ভূত পদের মধ্যে আছে এনসেনেনে নামের ঘাসফড়িং ভাজি।
কাম্পালাতে উগান্ডার সরকারের কেন্দ্রীয় কার্যালয়গুলি ছাড়াও উগান্ডার বেশির ভাগ বৃহৎ ব্যবসা প্রতিষ্ঠানের প্রধান কার্যালয়গুলি অবস্থিত। শহরের বহু অধিবাসী সরকারি বা ব্যবসায়িক কার্যালয়ে চাকরি করে। এখানে অনেক বিদ্যালয়, মহাবিদ্যালয় ও একটি কারিগরি প্রশিক্ষণ প্রতিষ্ঠান আছে। এছাড়া ১৯২২ সালে প্রতিষ্ঠিত ও ১৯৭০ সালে বিশ্ববিদ্যালয় মর্যাদায় উন্নীত মাকারেরে বিশ্ববিদ্যালয়টিও এখানে অবস্থিত; এটি বহুদিন ধরে পূর্ব আফ্রিকার সবচেয়ে গুরুত্বপূর্ণ উচ্চশিক্ষা প্রতিষ্ঠান ছিল। আরও আছে উগান্ডা শহীদদের বিশ্ববিদ্যালয় (১৯৯৩), ও এনদেজ্জে বিশ্ববিদ্যালয় (১৯৯২)। উগান্ডাতে বিপুল পরিমাণ পশ্চিমা সাহায্য আসে এবং কাম্পালায় বৈদেশিক সাহায্যনির্ভর বহু সংখ্যক বেসরকারী সংস্থার সদর দপ্তর অবস্থিত; ফলে কাম্পালাতে পশ্চিমা বৈদেশিক নাগরিকদের একটি প্রতিষ্ঠিত অবস্থান রয়েছে।
শহরটি উগান্ডার সবচেয়ে কৃষিসমৃদ্ধ অঞ্চলে অবস্থিত। এটি ৬৪ কিলোমিটার উত্তর-পূর্বে অবস্থিত জিঞ্জা নগরীর পরে উগান্ডার দ্বিতীয় বৃহত্তম শিল্পনগরী। কাম্পালার কারখানাগুলিতে উগান্ডার খামারে উৎপাদিত খাদ্যদ্রব্যগুলিকে প্রক্রিয়াজাত করা হয়। এই কারখানাগুলিতে চা, কফি, তামাক, চিনি ও তুলা উৎপাদন করে পরে রপ্তানি করা হয়। এছাড়া এখানে ময়দা, তুলার জিনকরণ, চামড়া প্রক্রিয়াজাতকরণ, বস্ত্র, কোমল পানীয়, বিয়ার, সিগারেট, সিমেন্ট, ধাতব দ্রব্য, আসবাবপত্র ও ট্রাক্টর সংযোজন কারখানা আছে। নগরীটি ভিক্টোরিয়া হ্রদ অঞ্চলের প্রধান বাজার। কাম্পালা দেশের সড়ক ও রেলব্যবস্থার কেন্দ্রবিন্দু। এটি পশ্চিমে কাসেসে শহর থেকে আগত রেলপথের মাধ্যমে আফ্রিকা মহাদেশের পূর্ব উপকূলস্থিত কেনিয়ার মোম্বাসা নগরীর সাথে সংযুক্ত। কাম্পালা থেকে প্রায় ৩৫ কিলোমিটার দক্ষিণ-পশ্চিমে এন্তেব্বে নগরীতে একটি আন্তর্জাতিক বিমানবন্দর অবস্থিত। শহর থেকে ১০ কিলোমিটার পূর্বে ভিক্টোরিয়া হ্রদের তীরে অবস্থিত এবং সড়ক ও রেলপথে সংযুক্ত পোর্ট বেল নামক হ্রদবন্দর শহরটি কাম্পালার সেবায় নিয়োজিত। শহরে অভ্যন্তরে বোডা-বোডা (ইংরেজি বর্ডার-টু-বর্ডার শব্দগুচ্ছের বিকৃত রূপ) নামের এক ধরনের মোটরসাইকেল যাত্রী পরিবহন সেবা আছে, যা দ্রুত কিন্তু বিপজ্জনক। আরও আছে মাটাটু নামের মিনিবাস (স্থানীয় নাম ট্যাক্সি) ও হলুদ ট্যাক্সি সেবা। প্রায় ৪০০০ মিনিবাস ও অন্যান্য যানবাহনগুলি কাম্পালার হৃৎকেন্দ্রে অবস্থিত অত্যন্ত ব্যস্ত কাম্পালা ট্যাক্সি উদ্যানে জমায়েত হয়, যেখান থেকে বাসের হেল্পার ও চালকদের চিৎকারের আবহে এবং পানি আর আইসক্রিমের ফেরিওয়ালাদের মাঝে যাত্রীরা ভোর ৫টা থেকে গভীর রাত ২টা পর্যন্ত  ওঠা-নামা করে।
অতীতে কাম্পালা এলাকাটি আফ্রিকার বুগান্ডা রাজ্যের নিয়ন্ত্রণাধীন ছিল। কাম্পালা শহরটি এখন যেখানে অবস্থিত, তার ঠিক দক্ষিণে ১৯শ শতকে বুগান্ডা রাজ্যের রাজধানী মেংগো অবস্থিত ছিল, ১৯৬৭ সালে শহরটিকে পরিত্যক্ত করে দেওয়া হয়। ১৮৯০ সালে ব্রিটিশ সাম্রজ্যের পূর্ব আফ্রিকা কোম্পানি বর্তমানে যেখানে উগান্ডা অবস্থিত, সেই অঞ্চলটি দখলে নিয়ে নেয়। সেসময় ব্রিটিশ বাহিনীর ক্যাপ্টেন (পরবর্তীতে লর্ড) ফ্রেডেরিক লুগার্ড  কাম্পালাকে ব্রিটিশশাসিত ঔপনিবেশিক অঞ্চলের প্রশাসনিক কেন্দ্র হিসেবে নির্বাচন করেন ও এসময় পুরাতন কাম্পালা পাহাড়ে একটি দুর্গ নির্মাণ করেন। দুর্গটির প্রতিষ্ঠাস্থলে বর্তমানে একটি প্রস্তরফলক রয়েছে। ২০শ শতকের শুরুর দিকে ১৯০৫ সালে ব্রিটিশরা তাদের রাজধানী এন্তেব্বে শহরে স্থানান্তর করে নেয়। ১৯৪৯ সালে কাম্পালাকে একটি পৌরসভার মর্যাদা দেওয়া হয়। ১৯৬২ সালে উগান্ডা স্বাধীনতা লাভ করলে কাম্পালাকে আবার রাজধানীর মর্যাদা দেওয়া হয়।
নামের ব্যুৎপত্তি
ব্রিটিশ উপনিবেশের আগমনের পূর্বে, বাগন্ডার কাবাক সেই এলাকাটি বেছে নিয়েছিল যেটি কাম্পালার মতো শিকার রেখা হবে। উপত্যকায় ঘাসযুক্ত জলাভূমি সহ ঘূর্ণায়মান পাহাড়গুলির গঠিত এলাকা, বিশেষত ইমপাল এন্টেলোপের বিভিন্ন প্রজাতির আবাসভূমি ছিল। যখন ব্রিটিশরা এসেছিল, তখন তারা এটিকে "ইমপালার পাহাড়" নামে অভিহিত করেছিল। ইংরেজদের সাথে তাদের পারস্পরিক ক্রিয়ার কারণে অনেক ইংরেজি শব্দ গ্রহণ করে, বাগন্ডা, লুগান্ডা ভাষা। বাগান্ডায়  "ইম্পালা হিল" "আকাসোজি কে ''এম্পালা" হিসাবে "" - "কসোজী" অর্থ "পাহাড়", "কে" অর্থ "এর", এবং "এম্পালা" বহুবচন "ইম্পালা"। লুগান্ডায়, "কপাল" শব্দটি "পাহাড়ের" রেফারেন্সে "আগলা" এবং "কাম্পাল" শব্দটি কাবাকা পাহাড় থেকে উৎপত্তির জন্য শহরটির নাম  "কাম্পালা" নামে পরিচিত ছিল।
ইতিহাস
বাম|থাম্ব|কাম্পালা শহর (১৯৩৬ সালে ক্যাথেড্রাল হিল থেকে তোলা ছবি) কিউসি টমস (১৮৮১ সালে নির্মিত), লুবিরি প্রাসাদ, বাগান্ডা সংসদ) এবং বুগান্ডা কোর্ট অফ জাস্টিস বুবুদা রাজ্যের রাজধানী হিসেবে এই শহরটি বৃদ্ধি পেয়েছে। ১৮৯০ সালে, ব্রিটিশ ঔপনিবেশিক প্রশাসক ফ্রেডেরিক লগার্ড মেনগো হিল শহরের ভিতর একটি ফোরাম গঠন করেন, যা ব্রিটিশদের কাম্পালা সহ বাগন্ডা দ্বারা নিয়ন্ত্রিত অঞ্চলটি দখল করে নেয়। ১৮৯৪ সালে, ব্রিটিশ সরকার আনুষ্ঠানিকভাবে এই অঞ্চলের মধ্যে একটি সুরক্ষিত সুরক্ষা প্রতিষ্ঠা করে। ১৯০৫ সালে, ব্রিটিশ সরকার আনুষ্ঠানিকভাবে সমগ্র উপনিবেশটি ব্রিটিশ উপনিবেশ হিসেবে ঘোষণা করে। ১৯৬২ সালে দেশের স্বাধীনতা পর্যন্ত এই রাজধানীকে এনটেবেতে স্থানান্তরিত করা হয়, যদিও শহরটি প্রাথমিক ভাবে উগান্ডার জন্য একটি অর্থনৈতিক ও উৎপাদন অঞ্চলে পরিনত হতে থাকে। ১৯২২ সালে, বর্তমানের মেকরেই বিশ্ববিদ্যালয় পূর্বে পরিচিত ছিল মেকরেই টেকনিক্যাল ইনস্টিটিউট নামে যেটি কাম্পালা এবং আফ্রিকার পূর্ব উপকূলে ব্রিটিশ উপনিবেশসমূহের মধ্যে স্থাপিত প্রথম কলেজভিত্তিক প্রতিষ্ঠান, ১৯৬২ সালের স্বাধীনতার পর, মিল্টন ওভোট উগান্ডার রাষ্ট্রপতি নির্বাচিত হন এবং এই পদে ১৯৭১ পর্যন্ত থাকেন, সাবেক সার্জেন্ট ইদি আমিন তার সরকারকে সামরিক অভ্যুত্থানের মাধ্যমে পরাজিত করেন, তিনি কাম্পালায় বসবাসকারী সমস্ত এশিয়ান বাসিন্দাদের বহিষ্কৃত করেন এবং শহরের মধ্যে বসবাসরত ইহুদি জনগোষ্ঠীকে আক্রমণ করেন। ১৯৭৮ সালে তিনি প্রতিবেশী দেশ তানজানিয়া আক্রমণ করেন, এবং এর পরিবর্তে সরকার উগান্ডা-তানজানিয়া যুদ্ধ শুরু করে, যা কাম্পালার ভবনগুলিকে মারাত্মক ক্ষতি করে। তারপর থেকে, শহরটির হোটেল, ব্যাংক, শপিং মল, শিক্ষা প্রতিষ্ঠান, হাসপাতাল এবং নতুন ভবন নির্মাণ এবং যুদ্ধের ক্ষতিগ্রস্ত ভবন এবং অবকাঠামো উন্নয়নের সাথে পুনর্নির্মাণ করা হয়েছে পুনরায়। ঐতিহ্যগতভাবে, কাম্পালা সাতটি পাহাড়ের একটি শহর ছিল, কিন্তু সময়ের সাথে এটি আরও অনেক কিছুতে এসেছে।
বৈশিষ্ট্য
মেকরেই বিশ্ববিদ্যালয় এর প্রধান ক্যাম্পাসটি শহরটির মেকরেইউর পাহাড় এলাকায় অবস্থিত।
ইকো আফ্রিকান ডেভেলপমেন্ট ব্যাংক এর সদরদপ্তর নাকাসেরো হিলে অবস্থিত এবং উগান্ডা স্থানীয় সরকার এসোসিয়েশন এর সদর দপ্তর কাম্পালার এম্বেটেবে অবস্থিত।
কাম্পালা মূলত সাত পাহাড়ের উপর নির্মিত হয়েছে, কিন্তু এর আকার বৃদ্ধি পেয়েছে, এটি আরও বেশি পাহাড়ে সাতটি পর্যন্ত প্রসারিত হয়েছে। মূল সাতটি পাহাড়:
মসজিদের নামকরণ করা হয় লিবিয়ার প্রাক্তন রাষ্ট্রপতি মুয়াম্মর গাদ্দাফির নামে। গাদ্দাফি মসজিদ লিবিয়ার পক্ষ থেকে উগান্ডার মুসলিম জনসংখ্যার জন্য উপহার স্বরুপ ছিল বলে এ নামকরণ করা হয়েছিল। এ মসজিদের এক অংশে উগান্ডা মুসলিম সুপ্রিম কাউন্সিল এর প্রধান কার্যালয় অবস্থিত।
শহরটি নাকাসেরো হিলে ছড়িয়ে পড়েছে, যেখানে কিছু হোটেল রয়েছে। যেমন: হোটেল ইন্টারন্যাশনাল ২০০০, গ্র্যান্ড ইমপেরিয়াল হোটেল, কাম্পালা হিলটন হোটেল, কাম্পালা ইন্টারকন্টিনেন্টাল হোটেল, ইমপেরিয়াল রয়্যাল হোটেল, কাম্পালা সেরানা হোটেল, কাম্পালা শেরেটেন হোটেল এবং কাম্পালা স্পেক হোটেল।
এছাড়াও ট্যাঙ্ক হিল এবং মুলাগো হিল রয়েছে। শহরটি মাকিন্ডে হিল এবং কোং হিল অন্তর্ভুক্ত করার জন্য দ্রুত বিস্তৃত হচ্ছে।
শহরের অন্যান্য বৈশিষ্ট্যগুলি হল উগান্ডা মিউজিয়াম, উগান্ডান ন্যাশনাল থিয়েটার, নাকাসোরো মার্কেট এবং সেন্ট বালিকুডেমে মার্কেট (পূর্বে ওভিনো মার্কেট) অন্তর্ভুক্ত করেছে। কাম্পালা তার নাইট লাইফের জন্যও পরিচিত, যাতে রয়েছে অনেকগুলি ক্যাসিনো, বিশেষ করে ক্যাসিনো সিমবা গার্ডেন সিটি শপিং সেন্টারে, কাম্পালা ক্যাসিনো এবং মেফার ক্যাসিনো। পোর্ট বেল লেক ভিক্টোরিয়া এর আশপাশে দূরে অবস্থিত।
কাম্পালা একটি বাহাই হাউস অফ ওরশীপ আয়োজন করে যা আফ্রিকার মাদার টেপ নামে পরিচিত এবং এটি শহরের বাইরে অবস্থিত কিকায়া পাহাড়ে অবস্থিত। ১৯৬১ সালের জানুয়ারিতে এই মন্দিরটি উদ্বোধন করা হয়েছিল।
কাম্পালায় অবস্থিত আহমদীয়া কেন্দ্রীয় মসজিদ আহমদিয়া মুসলিম সম্প্রদায় এর কেন্দ্রীয় মসজিদ, যার ছয়টি মিনারা রয়েছে এবং এতে ৯,০০০ জনের জন্য স্থান রয়েছে।
কাম্পালার ৩০% এরও বেশি অধিবাসীরা শহুরে কৃষি অনুশীলন করে, তবে কাম্পালা নগরটি কায়াংগা এর উত্তরপূর্ব প্যারিশ শহরে শহুরে কৃষি উন্নয়নে ৩২ একর জমি দান করে।
জলবায়ু
কাম্পালায় ক্রান্তীয় অতিবৃষ্টি অরণ্য জলবায়ু বিরাজমান। কাম্পালার জলবায়ুর আরেকটি বৈশিষ্ট্য হচ্ছে এর দুটি বর্ষা মৌসুম রয়েছে। আগস্ট থেকে ডিসেম্বর দীর্ঘ বর্ষা মৌসুম এবং ফেব্রুয়ারি থেকে জুন পর্যন্ত স্বল্পকালীন বর্ষা মৌসুম। এই সময়ে ভারী বৃষ্টিপাত হয়, এপ্রিলে গড়ে বৃষ্টিপাত হয়। বিশ্বের অন্যতম বজ্রপাতের স্থান গুলোর মধ্যে কাম্পালা অন্যতম।
ক্রীড়া
কাম্পালা হচ্ছে সিটি অয়েলার্স এর হোমগ্রাউন্ড, পূর্ব আফ্রিকার শীর্ষ বাস্কেটবল ক্লাব দলগুলোর একটি। এটি ফিবা আফ্রিকান ক্লাবস চ্যাম্পিয়নস কাপ এ প্রতিদ্বন্দ্বিতাকারী একমাত্র পূর্ব আফ্রিকান দল। এমটিএন অরিনা এ অয়েলার্স তাদের হোম গেম খেলে, যা কাম্পালার লোগোগো এলাকা অবস্থিত।
উল্লেখযোগ্য ব্যক্তিত্ব
মেজর লীগ সকারের মিকেল আজিরা, উগান্ডান ফুটবলার যিনি কলোরাডো রেপিডস এ খেলে।
পরিচয় (২০১৩-এর চলচ্চিত্র)
পরিচয় ২১ জুলাই ২০১৩-এ মুক্তিপ্রাপ্ত একটি বাংলা চলচ্চিত্র। চলচ্চিত্রটিতে প্রধান ভূমিকায় অভিনয় করেছেন প্রসেনজিৎ চট্টোপাধ্যায়, মিষ্টি চক্রবর্তী ও ফেরদৌস আহমেদ
এই ছবিটি পিতা ও কন্যার গল্প, প্রসেনজিৎ চট্টোপাধ্যায় এবং ইন্দ্রানী চক্রবর্তী দ্বারা পরিচালিত, যুক্তরাজ্যে বসবাসকারী বাঙ্গালী ভাষাভাষী এশিয়ানদের উজ্জ্বল করে,বিশেষত সমস্যায় যারা তাদের স্বদেশের সাথে সংযুক্ত থাকার বিভিন্ন উপায় খুঁজে বের করে।
চলচ্চিত্র পরিচালক বসু চট্টোপাধ্যায়ের কন্যা রূপালী, এই চলচ্চিত্র দিয়ে পরিচালক হিসেবে আত্মপ্রকাশ করেন।
কাহিনী
অনুপম এবং রিমির গল্প নিয়ে পরিচয় চলচ্চিত্র আবর্তিত হয়। বারো বছর পর অনুপম এবং রিমির একে অপরের সাথে পুনরায় দেখা হয়। এর আগে অনুপম, রিমি আর তার মাকে ছেড়ে যুক্তরাজ্যে চলে গিয়েছিল। রিমি তার বিচ্ছিন্ন বাবার সাথে পুনরায় মিলিত হতে যুক্তরাজ্যে যায়। যুক্তরাজ্যে রিমি তার বাবার জীবনধারার সাথে পরিচিত হয়। এখানে ব্রিটিশ-বাংলাদেশী ছেলে ফাহিমের সাথে রিমির বন্ধুত্ব তৈরি হয়। চলচ্চিত্রটি রিমি, অনুপম, ফাহিম এবং লরির জগৎকে কেন্দ্র করে আবর্তিত হয়।
অমরকৃষ্ণ ঘোষ
শৈশব ও শিক্ষাজীবন
অমরকৃষ্ণ ঘোষের জন্ম নদীয়া জেলার যদুবয়রা গ্রামে। পিতার নাম তারেশচন্দ্র ঘোষ এবং মায়ের নাম বিনোদিনী দেবী। তাদের বাড়ি ছিল বিপ্লবীদের নিরাপদ আশ্রয়স্থল। অবিভক্ত নদীয়ার কুমারখালী বিদ্যালয়ের শিক্ষার্থী হওয়ার সময় তিনি যতীন্দ্রনাথ মুখোপাধ্যায়ের সাথে দেখা করেছিলেন এবং বিপ্লবীস্তবকে শপথ নেন। যতীন্দ্রনাথ মুখোপাধ্যায় এর কাছে বিপ্লবের মন্ত্রে দীক্ষা নিয়েছিলেন। পরবর্তীকালে তিনি কলকাতার হিন্দু স্কুলে পড়াশুনা করেন।
রমাদেবী চৌধুরী
রমাদেবী চৌধুরী (ରମାଦେବୀ ଚୌଧୁରୀ) (৩ ডিসেম্বর ১৮৯৯ - ২২ জুলাই ১৯৮৫) যিনি রমা দেবী নামে পরিচিত। তিনি ছিলেন একজন ভারতীয় মুক্তিযোদ্ধা এবং একজন সমাজ সংস্কারক। ওডিশার লোকেরা তাকে মা বলে ডাকত।
অমরকৃষ্ণ ঘোষ
কর্ম জীবন
কলিকাতা হিন্দু স্কুলে পড়ার সময় বাঘা যতীতের নির্দেশে প্রায়ই দলের কাজে কুষ্টিয়া মহকুমায় যেতেন। তাঁর অগ্রজ অতুলকৃষ্ণ বাঘা যতীনের ঘনিষ্ঠ কর্মী ছিলেন। অমর এবং অতুল এই দুইভাই অনুশীলন সমিতির বড় স্তম্ভ ছিলেন। বিপিন বিহারী গাঙ্গুলির সঙ্গেও এই দুইভাই এর যোগাযোগ ছিল গভীরভাবে। অমরকৃষ্ণের জীবনে দুর্ভোগ নেমে আসে শামসুল আলমকে হত্যার পর। কোর্ট পরিদর্শক শামসুল আলম আলিপুর বোমা মামলা পরিচালনা করছিলেন। ১৯১০ সালের ২৪ জানুয়ারি শামসুল আলম হত্যার পরই সন্দেহক্রমে পুলিস তাঁর পিছনে লাগে। শেষ পর্যন্ত পুলিশ তাঁকে গ্রেফতার করেন। ১৯১৬ সাল থেকে ১৯২৮ সাল পর্যন্ত তিন আইনে দুই দফায় বন্দী থাকার সময় কিছুদিন ব্রহ্মদেশে মান্দালয় ফোর্ট জেলে ও রেঙ্গুন জেলে ছিলেন। বঙ্গীয় ফৌজদারী সংশোধন আইন অনুসারে তাঁকে ২৮ নভেম্বর ১৯১৩ থেকে ৩০ মে ১৯৩৩ সাল পর্যন্ত কারাগারে রাখা হয়েছিল। বাংলায় ফিরলে বিপ্লবীদের সাহায্য এবং গন্ডগোল করতে পারে এই সন্দেহ ব্রিটিশ পুলিশ বঙ্গদেশ থেকে তাকে বহিষ্কার করা হয়। ২৩ ডিসেম্বর ১৯৩৬ সালে মুক্তি দিয়ে ছিলেন এবং বাংলায় ফিরে আসেন। এই সময় তিনি বিপ্লবী কর্মকান্ড থেকে পরিবর্তিত হয়ে জাতীয় কংগ্রেসের যোগ দেন। তিনি নদীয়া জেলা কংগ্রেস কমিটির সদস্য, বঙ্গীয় প্রাদেশিক কংগ্রেস কমিটির কোষাধ্যক্ষ এবং বহু বছর এআইসিসির সদস্যও ছিলেন। দেশ স্বাধীন হওয়ার পর পশ্চিমবঙ্গ সরকারে র চিফ হুইপ রূপে কাজ করে খ্যাতি অর্জন করেছিলেন।
রমাদেবী চৌধুরী
পরিবার
তিনি ছিলেন গোপাল বল্লভ দাসের কন্যা এবংউতকল গৌরব মধুসূদন দাসের ভাগ্নী। ১৫ বছর বয়সে তিনি তৎকালীন ডেপুটি কালেক্টর গোপবন্ধু চৌধুরীকে বিয়ে করেন।
স্বাধীনতার সময় ভূমিকা
তিনি এবং স্বামী একসাথে ১৯১১ সালে ভারতের স্বাধীনতা আন্দোলনে যোগ দিয়েছিলেন। তিনি মহাত্মা গান্ধী দ্বারা অত্যন্ত প্রভাবিত হয়েছিলেন এবং অসহযোগ আন্দোলনে সক্রিয় অংশ নিয়েছিলেন। তিনি গ্রাম থেকে গ্রামে গ্রামে যেতেন মহিলাদের স্বাধীনতা আন্দোলনে যোগদানের জন্য উত্সাহিত করার জন্য। অন্যরা যারা তাকে প্রভাবিত করেছিল তারা হলেন জয় প্রকাশ নারায়ণ, বিনোবা ভাবে এবং তার কাকা মধুসূদন দাস। ১৯১২ সালে, তিনি গান্ধীজির সাথে প্রথম সাক্ষাত করেন এবং স্বামীর সাথে একযোগে অসহযোগ আন্দোলনে যোগ দেন। একই বছর তারা ভারতীয় জাতীয় কংগ্রেসে যোগ দিয়েছিলেন এবং খাদি পরা শুরু করেন। ১৯৩০ সালে, তিনি উড়িষ্যা পর্যায়ে লবণ সত্যগ্রহ আন্দোলনে সক্রিয় অংশগ্রহণ করেছিলেন। তিনি কিরণবালা সেন, মালতীদেবী, সরলা দেবী, প্রাণকৃষ্ণ পাধারী প্রভৃতি নেতাকর্মীর সাথে ইনচুডি ও শ্রীজং গিয়েছিলেন। তিনি এবং তার সহকর্মীরা ১৯৩০ সালের নভেম্বরে গ্রেপ্তার হয়ে ব্রিটিশদের হাতে বিভিন্ন কারাগারে বন্দী হন। সরলা দেবী, মালতী চৌধুরী প্রমুখ মহিলা স্বাধীনতা কর্মীদের সাথে তিনি একাধিকবার (১৯২১, ১৯৩০, ১৯৩৬, ১৯৪২) গ্রেপ্তার হন এবং কারাগারে প্রেরণ হন।   তিনি ভারতীয় জাতীয় কংগ্রেসের ১৯১১ এর করাচি অধিবেশনে অংশ নিয়েছিলেন এবং সেই সময় নেতৃবৃন্দকে ওড়িশায় পরবর্তী অধিবেশন করার অনুরোধ করেছিলেন। ১৯৩৩ সালে হাজারীবাগ জেল থেকে মুক্তি পাওয়ার পরে তিনি হরিজন কল্যাণে সক্রিয়ভাবে যুক্ত ছিলেন। তিনি অস্পৃশ্যতা নির্মূলের জন্য গান্ধীজীর নির্দেশে অস্পষ্ট্য নিবারণ সমিতি বলেছিলেন। পরে প্রতিষ্ঠানটির নামকরণ করা হয় হরিজন সেবা সংঘ । তিনি গান্ধীজির ১৯৩৩ ও ১৯৩৪ সালে ওড়িশায় এবং কস্তুরবা, সর্দার প্যাটেল, রাজেন্দ্র প্রসাদ, মাওলানা আজাদ, জওহরলাল নেহেরু এবং অন্যান্যদের সফরের সাথে নিবিড়ভাবে জড়িত ছিলেন। তিনি বারিতে একটি আশ্রম শুরু করেছিলেন, যার নাম গান্ধীজী শেবাঘর করেছিলেন । ১৯৪২ সালের ভারত ছাড়ো আন্দোলনের সময় রামা দেবীর পুরো পরিবারের সদস্যরা, তাঁর স্বামী গোপবন্ধু চৌধুরীকে গ্রেপ্তার করা হয়েছিল। কস্তুরবা গান্ধীর মৃত্যুর পরে, গান্ধজী কস্তুরবা ট্রাস্টের উড়িষ্যা অধ্যায়ে প্রতিনিধি হিসাবে তাঁর কাজ অর্পণ করেছিলেন।
ভারতের স্বাধীনতার পরের ভূমিকা
তিনি উৎকল খাদি মণ্ডল স্থাপনে সহায়তা করেছিলেন এবং রামচন্দ্রপুরে একটি শিক্ষক প্রশিক্ষণ কেন্দ্র এবং বালওয়াদী প্রতিষ্ঠা করেছিলেন। ১৯৫০ সালে তিনি ডুম্বুগেগে একটি উপজাতি কল্যাণ কেন্দ্র স্থাপন করেন । ১৯৫১ সালের দুর্ভিক্ষের সময় তিনি এবং মালতী সালে দুর্ভিক্ষ ত্রাণ কাজ কোরাপুট । তিনি ১৯৬২ সালের ভারত-চীনা যুদ্ধে ক্ষতিগ্রস্ত সৈন্যদের সহায়তা করার জন্য কাজ করেছিলেন।
জিরো পয়েন্ট রেলওয়ে স্টেশন
জিরো পয়েন্ট রেলওয়ে স্টেশন (, زيرو پوائنٽ ريلوي اسٽيشن) হচ্ছে হায়দরাবাদ–খোখরাপাড় শাখা রেলপথের পূর্বপ্রান্তের সর্বশেষ স্টেশন। এটি সিন্ধু প্রদেশের খোখরাপাড় থেকে 8 km পূর্বে এবং পাকিস্তান-ভারত সীমান্তে অবস্থিত। স্টেশনটি ২০০৬ সালের ফেব্রুয়ারিতে নির্মিত হয়। মিরপুর খস-মুনাবাও রেলপথকে সম্প্রসারণপূর্বক  রেলপথে উন্নীত করার সময় স্টেশনটি তৈরি করা হয়। স্টেশনটি অভিবাসনের জন্য এবং পাকিস্তান ও ভারতের মধ্যে থার এক্সপ্রেসে ভ্রমণকারী যাত্রীদের কাস্টমের জন্য ব্যবহৃত হয়।
কাদরা ইউনিয়ন
আয়তন
১৭৭৯৯ বর্গ কিঃ মিঃ
জনসংখ্যা
মোট জনসংখ্যা ২৩৯৩৭ জন এবং স্বাক্ষরতার হাত ৬১ শতাংশ
প্রশাসনিক কাঠামো
কাদরা ইউনিয়ন সেনবাগ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ।
শিক্ষা ব্যবস্থা
১. টুংকু আব্দুল রহমান মেমোরিয়াল একাডেমী (নজরপুর)
২. মগুড়া এম এম আলী উচ্চ বিদ্যালয়
৩. তাহিরপুর তামিরুল ইসলামিয়া আলিম মাদ্রাসা
৪. চাঁদপুর আদর্শ উচ্চ বিদ্যালয়
জনপ্রতিনিধি
বর্তমান চেয়ারম্যান: গিয়াস উদ্দিন ভূঁইয়া
বহিঃসংযোগ
প্রাতিষ্ঠানিক ওয়েবসাইট
আবু সয়ীদ আইয়ুব
আবু সয়ীদ আইয়ুব (১৯০৬ - ২১ ডিসেম্বর, ১৯৮২) ছিলেন একজন বাংলা সাহিত্য সমালোচক, বিশিষ্ট চিন্তাবিদ, দার্শনিক, সাহিত্যপ্রেমী ও রবীন্দ্রকাব্য এবং সঙ্গীতের রসজ্ঞব্যাখ্যাতা। তিনি বাংলা ভাষায় আধুনিকতা ও রবীন্দ্রনাথ গ্রন্থ লিখে ১৯৭০ সালে সাহিত্য অকাদেমি পুরস্কার লাভ করেন। এছাড়া রবীন্দ্র পুরস্কার পেয়েছেন।বিশ্বভারতী বিশ্ববিদ্যালয়ের দেশিকোত্তম উপাধি লাভ করেন।
জন্ম ও কৈশোর
আবু সয়ীদ আইয়ুবের জন্ম কলকাতায়। তার পিতার নাম আবুল মকারেদ আব্বাস। তার পিতা বড়লাটের করণিক হিসেবে কাজ করতেন। মাতা ছিলেন আমিনা খাতুন। তার অবাঙালি পরিবার তিন পুরুষ ধরে কলকাতায় বাস করেও বাংলা ভাষা ও বাঙালি সাহিত্যের সঙ্গে পরিচিত ছিলেন না। কিশোর আইয়ুব উর্দু পত্রিকা কাহকুশান-এ রবীন্দ্রনাথের গীতাঞ্জলি পড়ে এমন মুগ্ধ হন যে, ষোল বছর বয়সে বাংলা শেখেন।
শিক্ষাজীবন
আবু সয়ীদ আইয়ুব পদার্থবিজ্ঞান নিয়ে এম.এসসি পড়েন। এই সময়েই কিছুদিন সি. ভি. রমণের সঙ্গে গবেষণার সুযোগ পান। অসুস্থতার জন্য এম.এসসি পরীক্ষা দেওয়া হয় নি। পরের বছর দর্শন বিভাগের ছাত্র হন। ১৯৩৩ সনে দর্শনশাস্ত্রে এম.এ পাস করার পর হোয়াইটহেড এর ফিলসফি অব বিউটি-এর গবেষণা করেন। শান্তিনিকেতনে বিশ্বভারতী বিশ্ববিদ্যালয়ে তিনি দর্শন বিভাগে নিজাম অধ্যাপক হয়ে স্বল্পকাল অধ্যাপনা করেন। সেখানে তার ছাত্রী ছিলেন দর্শনের প্রখ্যাত অধ্যাপক ধীরেন্দ্রনাথ দত্তের কন্যা গৌরী দত্ত।   ১৯৫৪ সালে আবু সৈয়দ আইয়ুব ও গৌরী দত্তের বিবাহ হয়। এই অসমবয়সী আন্তঃধর্মীয় বিবাহ সে সময় আলোড়ন ফেলেছিল এবং গৌরীকে দত্তকে তার পিতা চিরকালের মত ত্যাগ করেন। তবে আবু সয়ীদ আইয়ুব ও গৌরী আইয়ুব দত্ত ছিলেন কলকাতার বিদ্বজন সমাজের এক সম্ভ্রান্ত দম্পতি। গৌরী আইয়ুব দত্ত ছিলেন বিশিষ্ট অধ্যাপিকা, শিক্ষাবিদ ও লেখিকা। তাঁদের একমাত্র সন্তান, পুত্র ডঃ পুষান আইয়ুব মুম্বইয়ে টাটা ইন্সটিটিউট অব ফান্ডামেন্টাল রিসার্চের বিশিষ্ট বিজ্ঞানী ও অধ্যাপক।
সাহিত্যচর্চা
আবু সয়ীদ আইয়ুবের সাহিত্যকর্মে তার স্ত্রী গৌরীর সহায়তা বিশেষভাবে উল্লেখযোগ্য। ১৯৩৪ সালের দিকে পরিচয় সাহিত্যগোষ্ঠীর সঙ্গে তার পরিচয় ঘটে। তার প্রথম বাংলা প্রবন্ধ বুদ্ধিবিভ্রাট ও অপরোক্ষানুভূতি এই পত্রিকায় প্রকাশিত হয়। পরে কবিতা ও চতুরঙ্গ পত্রিকায় প্রবন্ধ লিখেছেন।
নজিপুর সরকারি কলেজ
নজিপুর সরকারি কলেজ একটি সরকারি কলেজ যা রাজশাহী বিভাগের, নওগাঁ জেলার, পত্নীতলা উপজেলায় অবস্থিত। ময়েজ উদ্দিন মন্ডল ১৯৭৯ সালে কলেজটি প্রতিষ্ঠা করেন।   এটি জাতীয় বিশ্ববিদ্যালয়ের অধীনে চার বছরের (স্নাতক) সন্মান  কোর্স পরিচালনা  করে। এছাড়াও রাজশাহী শিক্ষাবোর্ডের অধীনে এটি উচ্চমাধ্যমিক কোর্স পরিচালনা করে।
গ্রন্থাগার
নজিপুর সরকারি কলেজ প্রতিষ্ঠার কিছু সময় পর থেকেই এর গ্রন্থাগার প্রতিষ্ঠিত হয় পরে এটিকে সমৃদ্ধ করা হয়। এখানে প্রায় ৩০০০ বই রয়েছে।
অনার্স
ইসলামের ইতিহাস ও সংস্কৃতি বিভাগ
বাংলা বিভাগ
রাষ্ট্রবিজ্ঞান বিভাগ
রসায়ন বিভাগ
হিসাববিজ্ঞান বিভাগ
ব্যবস্থাপনা বিভাগ
ইংরেজি বিভাগ
ভূগোল ও পরিবেশ বিভাগ
অর্থনীতি বিভাগ
গণিত বিভাগ
পদার্থবিজ্ঞান বিভাগ
প্রাণীবিদ্যা বিভাগ
উদ্ভিদবিজ্ঞান বিভাগ
আবাসিক হল
নজিপুর কলেজ হোস্টেল নামে একটি আবাসিক ছাত্র হোস্টেল রয়েছে।
বিল ব্রাডলি
ওয়াল্টার বিল মরিস ব্রাডলি (Bill Bradley; জন্ম: ২ জানুয়ারি, ১৮৭৫ - মৃত্যু: ১৯ জুন, ১৯৪৪) সিডেনহামে জন্মগ্রহণকারী প্রথিতযশা ইংরেজ শৌখিন আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৯ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেন। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্টের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন বিল ব্রাডলি।
শৈশবকাল
১৮৭৫ সালে কেন্টের তৎকালীন অংশ সিডেনহামে বিল ব্রাডলি’র জন্ম। ডালউইচের অ্যালিয়েন্স স্কুলে পড়াশুনো করেছেন বিল ব্রাডলি। বিদ্যালয়ে অধ্যয়নকালীন প্রথম একাদশের পক্ষে ক্রিকেট খেলায় অংশ নিয়েছেন তিনি।
লন্ডন লয়েডসে কাজ করেছেন। ঐ প্রতিষ্ঠানের পক্ষে ক্রিকেট খেলায় অংশগ্রহণ করেন। খেলাকালীন তার ক্রীড়া প্রতিভায় মুগ্ধ হয়ে কেন্টে খেলার প্রস্তাবনা পান। কাউন্টি দলকে নিরাশ করেননি তিনি ও সকলকে বিমোহিত করেন। উইজডেন জানায়, লর্ড হারিসের পর তিনি ১৮৯৫ থেকে ১৯০৩ সময়কালে নিয়মিতভাবে কেন্টের পক্ষে খেলেছিলেন।
কাউন্টি ক্রিকেট
১৮৯৫ থেকে ১৯০৩ সময়কাল পর্যন্ত প্রথম-শ্রেণীর ক্রিকেটে সক্রিয় ছিলেন তিনি। এ সময়ে কেন্টের পক্ষে খেলেছিলেন। জুলাই, ১৮৯৫ সালে কেন্টের সদস্যরূপে রেক্টরি ফিল্ডে সমারসেটের বিপক্ষে প্রথম-শ্রেণীর ক্রিকেটে অভিষেক ঘটে বিল ব্রাডলি’র। একই মৌসুমে কাউন্টি ক্যাপ লাভের অধিকারী হন। ১৮৯৯ থেকে ১৯০২ সময়কালে আরও নিয়মিতভাবে দলের পক্ষে খেলতে থাকেন তিনি। এ সময়ে প্রত্যেক মৌসুমে কমপক্ষে ২৩টি প্রথম-শ্রেণীর খেলায় অংশগ্রহণ ছিল তার। কেন্টের পক্ষে সমগ্র খেলোয়াড়ী জীবনে ৫৩৬ উইকেট দখল করেছিলেন তিনি। দশবার খেলায় ১০ উইকেট লাভের কৃতিত্ব প্রদর্শন করেন বিল ব্রাডলি। এছাড়াও তিনবার কাউন্টি দলটির পক্ষে হ্যাট্রিক করেছিলেন।
কেন্টের পক্ষে ১২৩টি প্রথম-শ্রেণীর খেলায় অংশগ্রহণ করেছেন। এর পাশাপাশি অন্যান্য দলের পক্ষেও খেলেছেন তিনি। জেন্টলম্যান বনাম প্লেয়ার্সের মধ্যকার ছয়টি খেলায় অংশ নিয়েছেন। সেপ্টেম্বর-অক্টোবর, ১৯০৩ সালে কাউন্টি দলের সদস্যরূপে উত্তর আমেরিকা সফরে যান। ফিলাডেলফিয়া জেন্টলম্যানের বিপক্ষে এটিই তার সর্বশেষ প্রথম-শ্রেণীর খেলায় অংশগ্রহণ ছিল। ১৯০৪ সালে ফেনার্সে কেমব্রিজ বিশ্ববিদ্যালয়ের বিপক্ষে জিজেভি ওয়াইগল একাদশের সদস্যরূপে সর্বশেষ প্রথম-শ্রেণীর খেলায় অংশ নিয়েছিলেন বিল ব্রাডলি।
টেস্ট ক্রিকেট
১৮৯৯ সালে সংক্ষিপ্ত আন্তর্জাতিক ক্রিকেট অঙ্গনে দুইটিমাত্র টেস্টে অংশগ্রহণের সুযোগ পেয়েছিলেন বিল ব্রাডলি। ১৮৯৯ সালে দুইটি টেস্টে অংশ নেন। প্রথমটিতে বেশ চমৎকার খেলেন। ওল্ড ট্রাফোর্ডে জো ডার্লিংয়ের নেতৃত্বাধীন সফরকারী অস্ট্রেলিয়ার বিপক্ষে ৫/৬৭ বোলিং পরিসংখ্যান দাঁড় করান। ওভালের দ্বিতীয় টেস্টে কম সফলতা পান।
মাত্র বিশজন ক্রিকেটারের একজনরূপে টেস্ট ক্রিকেটে প্রথম বলেই উইকেট লাভের বিরল কৃতিত্ব প্রদর্শন করেছেন। অস্ট্রেলীয় ফ্রাঙ্ক লেভার তার শিকারে পরিণত হয়েছিলেন।
খেলার ধরন
শক্ত মজবুত গড়নের অধিকারী বিল ব্রাডলি আক্রমণাত্মক ঢংয়ে ডানহাতে ফাস্ট বোলিং করতেন। উচ্চমানের দীর্ঘ দূরত্ব নিয়ে বোলিংয়ে অগ্রসর হতেন তিনি। বলকে পিচে বেশ ওঠাতে পারতেন ও লম্বা স্পেলে বোলিং করতে পারতেন তিনি।
পুরনো ঘরানার নিচেরসারিতে ব্যাটিংয়ে নামতেন। মাত্র ৬.০৯ গড়ে ৯০৬ রান তুলেন। ১৮৯৭ সালে ক্যান্টারবারিতে ইয়র্কশায়ারের বিপক্ষে ব্যক্তিগত সর্বোচ্চ অপরাজিত ৬৭ রানের ইনিংস খেলেছিলেন মাত্র ৪৫ মিনিটে।
৬৯ বছর বয়সে ১৯ জুন, ১৯৪৪ তারিখে ওয়ান্ডসওয়ার্থ কমন এলাকায় বিল ব্রাডলির দেহাবসান ঘটে।
শাহরিয়ার আলম
মো: শাহরিয়ার আলম (জন্ম: ১১ মার্চ, ১৯৭০) বাংলাদেশের একজন রাজনীতিবিদ। তিনি ২০১৪ সালের ১৪ জানুয়ারি থেকে বাংলাদেশের পররাষ্ট্র প্রতিমন্ত্রীর দায়িত্ব পালন করছেন।
শিক্ষা জীবন
১৯৮৫ সালে রাজশাহী সিরোইল সরকারি উচ্চ বিদ্যালয় থেকে এসএসসি এবং ১৯৮৮ সালে রাজশাহী নিউ গভঃ ডিগ্রি কলেজ থেকে উচ্চ মাধ্যমিক পাশ করেন শাহরিয়ার আলম। পরবর্তীতে ১৯৯০ এ ঢাকা সিটি কলেজ থেকে বাণিজ্য শাখায় স্নাতক এবং ১৯৯৩ সালে ঢাকা বিশ্ববিদ্যালয়র ইন্সটিটিউট অব বিজনেস এ্যাডমিনিস্ট্রেশন (আইবিএ) থেকে এমবিএ ডিগ্রি লাভ করেন। এছাড়া তিনি ঢাকার মিরপুর সেনানিবাসে অবস্থিত ন্যাশনাল ডিফেন্স কলেজে (এনডিসি) ক্যাপস্টানের সর্ব প্রথম কোর্সটি সম্পন্ন করেছেন।
রাজনৈতিক জীবন
তিনি ২০১৪ সালের সাধারণ নির্বাচনে রাজশাহী জেলায় অবস্থিত জাতীয় সংসদের ৫৬নং আসন রাজশাহী-৬ (বাঘা-চারঘাট) থেকে সদস্য নির্বাচিত হন। ১৯৯৭ সাল হতে তিনি বাংলাদেশ আওয়ামী লীগের একজন সক্রিয় সদস্য হিসেবে কাজ করছেন। তিনি ২০০৮ সালের জাতীয় সংসদ নির্বাচনে রাজশাহী জেলার সকল নির্বাচনী এলাকার মধ্যে সর্বোচ্চ ব্যবধানে রাজশাহী-৬ আসন হতে প্রথমবারের মতো জাতীয় সংসদ সদস্য নির্বাচিত হন। বাংলাদেশ জাতীয় সংসদের তথ্য মন্ত্রণালয় সম্পর্কিত সংসদীয় স্থায়ী কমিটির সদস্য থাকাকালে তিনি তথ্য অধিকার আইনের খসড়ার চুড়ান্তকরণে কাজ করেন। এছাড়া তিনি বাংলাদেশ জাতীয় সংসদের বিজ্ঞান ও প্রযুক্তি বিষয়ক মন্ত্রণালয় সম্পর্কিত স্থায়ী কমিটির সদস্য, জলবায়ু পরিবর্তন, শিক্ষা ও দারিদ্র বিমোচন বিষয়ক ‘অল পার্টি পার্লামেন্টারি গ্রুপ’ এবং এমডিজি, পিআরএসপি, বিশ্ব বাণিজ্য সংস্থা এবং বাংলাদেশ উন্নয়ন ফোরাম সংক্রান্ত ‘অল পার্টি পার্লামেন্টারি গ্রুপের’ ভাইস চেয়ারম্যান হিসেবে দায়িত্ব পালন করেন। শাহরিয়ার আলম ‘সংসদ বাংলাদেশ টিভি’র প্রিভিউ কমিটির একজন সদস্য হিসেবে দায়িত্ব পালন করেছেন। তিনি এর পূর্বে আওয়ামী লীগের তথ্য, গবেষণা ও প্রচার এবং প্রকাশনা বিষয়ক সাব-কমিটির সদস্য ছিলেন।